Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 829/13/6613	Žiar nad Hronom, 9.4.2015
EEČ : 2-52-58-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
stíhaného za prečin zanedbania povinnej výživy podľa § 207 ods. 1, 3 písm. c/ Trestného zákona, na tom skutkovom základe, že hoci mu z ustanovenia § 62 a nasledujúcich Zákona o rodine číslo 36/2005 Z.z., v znení neskorších predpisov, vyplýva povinnosť vyživovať svojho syna XXXXX, XXXXX pričom táto povinnosť mu bola deklarovaná aj rozsudkom Okresného súdu Žiar nad  Hronom sp. zn. 8P 282/08 zo dňa 30.09.2008, právoplatným dňa 16.10.2008, ktorým bol zaviazaný prispievať na  jeho výživu sumou vo výške 66,39,-€, vždy do 15 -teho dňa v mesiaci vopred k rukám matky XXXXX, nar. XXXXX, bytom XXXXX,  avšak obvinený si svoju vyživovaciu povinnosť v mieste trvalého bydliska a na miestach kde sa zdržiaval riadne a včas neplnil, čím mu za obdobie od  augusta 2014 až do januára 2015 vznikol dlh na výživnom vo výške 398,84,-€ a uvedeného konania sa dopustil napriek tomu, že uznesením Okresného súdu Trenčín sp. zn. 3Pp zo dňa 178/2012 bol podmienečne prepustený z výkonu trestu odňatia slobody za prečin zanedbania povinnej výživy podľa § 207 ods. 1, 3 písm. c/ Trestného zákona,

lebo zanikla trestnosť činu.

Odôvodnenie:
Uznesením vyšetrovateľa PZ XXXXX XXXXX zo dňa 25.02.2014 bolo vznesené obvinenie XXXXX za prečin zanedbania povinnej výživy podľa § 207 ods. 1, 3 písm. c/ Trestného zákona, na vyššie uvedenom skutkovom základe.

XXXXX v prípravnom konaní uviedol,  že si je vedomý vyživovacej povinnosti na syna XXXXX, ktorú si neplní od augusta 2014, nakoľko je nezamestnaný a nemá žiadny príjem, ani žiadny majetok. Celá situácia ho veľmi mrzí, so synom sa stretáva, darčeky mu však nekupuje lebo nemá z čoho.
  
Svedok - poškodený XXXXX vypovedal, že obv. XXXXX, jeho otec, mu neplatí výživné, ktoré má určené súdom, pričom bol už za neplatenie výživného aj odsúdený. Požiadal ÚPSVaR o vyplácanie náhradného výživného, kde toto mu je aj vyplácané vo výške 66,39,-€ mesačne. Študuje na Univerzite XXXXX v Banskej Bystrici. Otec je dlhodobo nezamestnaný, nevie si nájsť prácu, nemá žiadne peniaze ani majetok. Následne vo svojej výpovedi zo dňa 26.03.2015 uviedol, že poštovým šekom zo dňa 25.03.2015 mu jeho otec zaslal sumu 400,-€, čím si uhradil dlžné výživné od augusta 2014 až do januára 2015.

Preštudovaním vyšetrovacieho spisu bolo zistené, že dlh na výživnom bol uhradený v celom rozsahu a to poštovým poukazom zo dňa 25.03.2015, kedy bola od adresáta XXXXX zaslaná suma vo výške 400,-€ na adresu XXXXX. Zároveň bolo z vyšetrovacieho spisu zistené, že neplatenie výživného zo strany obv. XXXXX nemalo trvalo nepriaznivé následky pre jeho syna XXXXX.

Podľa § 86 ods. 1 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Základnou podmienkou zániku trestnosti je skutočnosť, že páchateľ dodatočne splní svoju povinnosť v celom rozsahu. K zániku trestnosti nedôjde, ak povinnosť bola splnená len sčasti

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Na základe týchto skutočností som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Karin Valentová
prokurátorka